Αρχικά δεν υπάρχει μόνο κακό άγχος, αλλά και το καλό το άγχος. Είναι η φυσιολογική απάντηση σε ένα νέο και απαιτητικό ερέθισμα που μας βοηθά να ανταποκριθούμε και να παραμείνουμε σε εγρήγορση. Σε μια στρεσογόνο κατάσταση απελευθερώνονται οι ορμόνες αδρεναλίνη και κορτιζόλη, η αναπνοή γίνεται πιο γρήγορη, οι μύες τεταμένοι, ιδρώνουμε και αυξάνεται ο καρδιακός ρυθμός. Όλα αυτά όμως μας χρειάζονται για καλύτερη εστίαση προσοχής και για να παίρνουμε γρήγορα αποφάσεις, ενώ σε έντονη δραστηριότητα το άγχος κινητοποιεί όλα τα αποθέματα ενέργειας του οργανισμού για να μας βοηθήσουν.